Kofi Annan

Kofis Ata Ananas (, 1938 m. balandžio 8 d. Kumasyje, Ganoje – 2018 m. rugpjūčio 18 d.) – ekonomistas, Ganos diplomatas. Buvo septintasis Jungtinių Tautų Generalinis sekretorius (nuo 1997 m. iki 2007 m.), iki tol dirbo JT Generalinio Sekretoriaus pavaduotoju taikos palaikymo klausimais.

 Biografija 
Kofis Ananas gimė Kumasyje, Ganoje, genties vado šeimoje. Mokėsi Ganos mokslo ir technologijos universitete, gavęs Fordo fondo stipendiją studijavo Minesotos valstijos Sent Polo Macalesterio koledže (JAV). Įgijo ekonomikos mokslų bakalauro laipsnį. Vėliau studijavo Ženevos (Šveicarija) tarptautinių santykių institute. Nuo 1962 m. pradėjo dirbti Pasaulio sveikatos organizacijoje Nuo 1965 m. iki 1971 m. dirbo Etiopijos sostinėje Adis Abeboje įkurtoje Afrikos ekonomikos komisijoje. Būdamas 33 metų įstojo į Masačusetso technologijos institutą, kurį 1972 m. baigęs gavo magistro laipsnį. Nuo 1974 m. iki 1976 m. dirbo Ganos Turizmo direktoriumi. Nuo 1980 m. dirbo Jungtinių Tautų Pabėgėlių agentūroje (UNHCR) Ženevoje. 1983 m. pradėjo dirbti Jungtinių Tautų Sekretoriate Niujorke, vėliau – Jungtinių Tautų organizacijos generelinio sekretoriaus padėjėju keliose skirtingose pareigose.

Ilgos karjeros metu K. A. Ananui buvo skiriamos atsakingos užduotys. Po 1990 m. rugpjūtį įvykusios Irako intervencijos į Kuveitą buvo pasiųstas evakuoti 900 Jungtinių Tautų darbuotojų, derėtis, kad būtų paleisti Vakarų šalių įkaitai, ir padėti išspręsti pusės milijono Kuveite ir Irake klajojančių azijiečių problemos. 1996 m. gruodžio 17 d. Jungtinių Tautų Generalinė Asamblėja K. Ananą paskyrė naujuoju organizacijos Generaliniu sekretoriumi.http://www.un.org/press/en/1996/19961217.ga9208.html General Assembly Appoints Kofi Annan of Ghana as Seventh Secretary-General K. A. Ananas – pirmasis JT Generalinis Sekretorius iš Afrikos ir vienintelis Jungtinių Tautų vadovas, karjeros laiptais į šį postą pakilęs iš Jungtinių Tautų darbuotojų aparato. 2005 m. kovo 21 d. Jungtinių Tautų Saugumo Tarybai pristatė raportą In Larger Freedom, kuriame pasisakė už Saugumo Tarybos plėtrą ir Jungtinių Tautų reformą.https://web.archive.org/web/20061213061544/http://www.un.org/largerfreedom/contents.htm In larger freedom:
towards development, security and human rights for all 2001 m. birželio 29 d. Jungtinių Tautų Generalinė Asamblėja patvirtino Saugumo Tarybos rekomendaciją skirti K. Ananą antrajai Generalinio sekretoriaus kadencijai.https://www.un.org/press/en/2001/ga9889.doc.htm  General Assembly Adopts Security Council Recommendation to Appoint Kofi Annan to Further Term as Secretary-General 2003 m. pasisakė prieš JAV intervenciją į Iraką.http://news.bbc.co.uk/2/hi/middle_east/3661134.stm Iraq war illegal, says Annan 2007 m. įkūrė nevyriausybinę organizaciją – K. Anano Fondą, kuris pasauliniu mastu siekia gerinti valdymą skirtingose šalyse, taip pat įtvirtinti taiką, plėtrą ir žmogaus teises.http://www.kofiannanfoundation.org/foundation/ Kofi Annan Foundation. Our mission 2012 m. vasario 23 d. Jungtinės Tautos ir Arabų Lyga, siekdamos sustabdyti pilietinį karą šalyje, K. Ananą paskyrė specialiuoju pasiuntiniu Sirijai.http://www.bbc.com/news/world-middle-east-17144805 Syria unrest: Opposition seeks arms pledge Šiose pareigose K. Ananas pasiūlė šešių punktų taikos planą Sirijai.http://www.aljazeera.com/news/middleeast/2012/03/2012327153111767387.html Kofi Annan's six-point plan for Syria 2012 m. rugpjūčio 2 d. pareiškė atsistatydinąs iš šių pareigų dėl augančios militarizacijos šalyje ir tarptautinės bendruomenės vienybės, sprendžiant konfliktą, trūkumo.https://www.theguardian.com/world/2012/aug/02/kofi-annan-resigns-syria-envoy Kofi Annan resigns as Syria envoy

 Apdovanojimai 
2001 m. gruodžio 10 d. Nobelio komitetas nusprendė Jungtinių Tautų organizaciją ir K. Ananą apdovanoti Nobelio taikos premija už indėlį stiprinant taiką pasaulyje. Daugelis šalių jam skyrė valstybinius apdovanojimus, K. Ananas yra kelių dešimčių pasaulio universitetų garbės daktaras.

 Šaltiniai 

 Nuorodos 
 Kofio Anano biografija

Kategorija:JT Generaliniai sekretoriai
Kategorija:Nobelio taikos premijos laureatai